Maurice Denis

**Maurice Denis** () var ein fransk, symbolistisk målar og grafikar, ein av skiparane av kunstnargruppa Les Nabis.

## Liv og gjerning

Denis var son til ein tenestemann ved dei franske jarnbanene. I 1871 flytta familien til Saint-Germain-en-Laye ved Paris, som vart heimstade til Denis resten av hans liv. Frå 1888 var han elev ved Académie Julian i Paris, der Paul Sérusier lærte han opp i målarstilen til Pont-Aven-skulen. Han stilte ut fyrste gongen i Paris-salongen i 1890, og fekk publisert ein artikkel om kunstteori i tidsskriftet *Art et Critique*. På same tid var han med å skipe kunstnargruppa «Les Nabis», saman med Pierre Bonnard, Paul Sérusier og Édouard Vuillard. I 1891 deltok han med eigne verk då Nabis-gruppa stilte ut fyrste gongen. Denis vert rekna som den viktigaste teoretikaren i gruppa.

Under sine Italia-reiser mellom 1890 og 1895 studerte han verk frå renessansen, særleg arbeid av Piero della Francesca. Denis tok oppdrag som dekorasjonsmålar av ei kyrkje i Les Vesinet, han arbeidde med tresnitt som galleristen Ambroise Vollard stilte ut 216 av i 1903, og han illustrerte eit diktverk av lyrikaren Paul Verlaine. Denis la ut på fleire reiser, mellom anna besøkte han Moskva i 1909, Algerie og Tunisia  i 1921, Palestina og Hellas i 1924, samt USA og Canada i 1927.

Denis skapte bilete i enkle former, med mjuke linjer og flater i bleike fargar. Mellom hans arbeid tel akvarellar, lerretsmåleri og grafikk, samt bokillustrasjonar. Frå året 1919 søkte han fyrst og fremst å gjenopplive den religiøse kunsten, saman med Georges Desvallières grunna han «Verkstaden for kyrkjekunst». I 1920 laga han altarmosaikken i Basilika Abtei Saint-Maurice i kantonen Valais i Sveits. Mosaikkmotivet viser kroninga av helgenen Mauritius.

Denis døydde i 1943, etter å ha vorte påkøyrd av ein bil.

## Galleri

Augustins - Nativité - Maurice Denis 68 15 1.jpg|*Nativité* (rundt 1876), olje på lerret, Toulouse, musée des Augustins.
File:MauriceDenis-LeMystereCatholique.JPG|*Le Mystère catholique* (1889), olje på lerret, Saint-Germain-en-Laye, musée des Augustins.
File:MauriceDenis-MadameRansonAuChat.JPG|*Madame Ranson au chat* (1892), olje på lerret, Saint-Germain-en-Laye, musée des Augustins.
File:Denis yvonne lerolle.jpg|*Portrait d'Yvonne Lerolle* (1897), olje på lerret, Paris, musée d'Orsay.
File:Maurice Denis Maternité devant la mer.jpg|*Maternité devant la mer* eller *Maternité au Pouldu* (1899), musée des beaux-arts de Pont-Aven.
File:1901 Denis Frühstück anagoria.JPG|*Petit Déjeuner* (1901), olje på papp, Francfort-sur-le-Main, Institut d’art Städel.
File:Female bathers at Perros-Guirec, by Maurice Denis.jpg|*Baigneuses à Perros-Guirec* (ca. 1909), olje på lerret, Paris, Petit Palais.
File:Denis-Maurice Jeanne-dArc 1200.jpg|*La Communion de Jeanne d'Arc* (1909), olje på lerret, musée des beaux-arts de Lyon.
File:P1350245 Angers musee BA Maurice Denis St Georges rochers rouges MBA1150 rwk.jpg|*Saint Georges aux rochers rouges* (1910), musée des beaux-arts d'Angers.
Maurice Denis -Annunciation.jpg|*L'Annonciation* (1912), MUba Eugène-Leroy i Tourcoing
File:MauriceDenis-AutoportraitDevantLePrieure.JPG|*Autoportrait devant le Prieuré* (1921), Saint-Germain-en-Laye, musée départemental Maurice-Denis.
File:Maurice Denis La Vierge du Folgoët 1930.jpg|*La Vierge du Folgoët* (1930), musée des beaux-arts de Quimper.


## Kjelder

**Denne artikkelen bygger på «[[:de:Maurice Denis|Maurice Denis]]» frå ,  den 1. november 2013.*